APL. “Manchester Siti” safarda autsayderni tor-mor keltirdi. 2-o‘rindagi “Liverpul” bilan oradagi farq 12 ochko

Futbol bo‘yicha Angliya Premyer Ligasining 25-turidan o‘rin olgan “Manchester Siti” va “Norvich” o‘rtasidagi o‘yin 12-fevral, shanba kuni bo‘lib o‘tdi.

“Norvich” mezbonligida o‘tgan basda “shaharliklar” 4:0 hisobidagi g‘alabani tantana qildi. Mehmonlar safida Rahim Sterling het-trikni rasmiylashtirgan bo‘lsa, Filip Foden o‘z nomiga bitta gol yozdirib qo‘ydi.
Shu tariqa Xosep Gvardiola shogirdlari “Norvich”ni tor-mor keltirib, chempionlik yo‘lidagi muhim bo‘lgan 3 ochkoni qo‘lga kiritdi. G‘alabadan keyin manchesterliklar ochkolarini 63 taga yetkazib oldi, jamoa 2-o‘rindagi 2 ta kam o‘yin o‘tkazgan “Liverpul”dan 12 ochkoga oldinda. “Norvich” (17) esa 18-pog‘onani band etgan.
APL
25-tur bahslari
12-fevral, shanba
Gollar: 0:1 – 31 Sterling, 0:2 – 48 Foden, 0:3 – 70 Sterling, 0:4 – 90 Sterling.
“Norvich”: Gann, Aarons (Bayrem, 63), Henli, Gibson, Uilyams, Maklin, Le-Melu (Normann, 63), Gilmor, Rashitsa, Pukki, Sarjent (Dauell, 87).
“Manchester Siti”: Ederson, Uoker, Ake, Ruben Diash, Zinchenko, Fernandinyo, Gundo‘g‘an, Bernardu Silva (Makati, 75), Foden (Delap, 82), Sterling, Mahrez (Kayki, 84).
Ogohlantirishlar: Ruben Diash (17), Sterling (90).
Gollar: 1:0 – 10 Koulmen, 2:0 – 23 Kin, 3:0 – 78 Gordon.
Gollar: 0:1 – 44 Mope, 0:2 – 82 Uebster.